Source: https://domov.sme.sk/c/3470155/krajsky-sud-potvrdil-ze-darius-polacik-je-vrah.html
Timestamp: 2017-07-27 05:02:14+00:00
Document Index: 12616

Matched Legal Cases: ['súd ', 'súd ', 'súd ', 'súd ', 'súd ', 'súd ', 'súd ']

Krajský súd potvrdil, že Dárius Poláčik je vrah - domov.sme.sk
Zobraziť všetky sekcie Krajský súd potvrdil, že Dárius Poláčik je vrah
TRNAVA 4. septembra (SITA) - Krajský súd v Trnave dnes zamietol odvolanie Dáriusa Poláčika, ktorého trnavský okresnú súd v marci odsúdil za vraždu Trnavčanky Jarmily Heskovej na 23 rokov väzenia. Predsedníčka ... 4. sep 2007 o 12:35 SITA
Písmo:A-|A+00 TRNAVA 4. septembra (SITA) - Krajský súd v Trnave dnes zamietol odvolanie Dáriusa Poláčika, ktorého trnavský okresnú súd v marci odsúdil za vraždu Trnavčanky Jarmily Heskovej na 23 rokov väzenia. Predsedníčka senátu v uznesení skonštatovala, že odvolanie je neopodstatnené. Súčasne poukázala na závery prvého výsluchu, v ktorom obžalovaný detailne popísal ako zápasil s obeťou. "Tým je vyvrátená jeho ďalšia obrana, podľa ktorej nebol schopný zápasu," uviedla na margo neskoršej výpovede, v ktorej poprel, že pre slabosť po náročnej operácii nemohol dvíhať ťažké predmety. Sudkyňa dodala, že dnešné rozhodnutie je konečné. Ako sa vyjadril pre médiá advokát Dáriusa Poláčika, prvostupňový súd sa dopustil procesnej chyby, lebo pred vyhlásením rozsudku nedodržal postupnosť záverečných rečí, pričom obžalovaný dostal len právo posledného slova. Zároveň si myslí, že jeho klient je nevinný. Pripustil, že už sa odvolať nedá, ale existuje možnosť podania mimoriadneho opravného prostriedku a tým je dovolanie. Zváži ho spolu s klientom. Mŕtve telo Jarmily Heskovej sa našlo v novembri 2004 na trnavskom sídlisku Hliny, kde žila s manželom. Vrah podľa obžaloby ženu uškrtil a vložil do perináka postele. Pôvodne čelil obvineniu aj manžel obete, ktorý si mal údajne vraždu objednať. Stíhanie voči nemu však zastavili, lebo chýbali dôkazy. Obhajca dávnejšie poukázal na to, že doposiaľ sa jednoznačne nepreukázalo, že Dárius Poláčik je vrah. Nie je mu napríklad jasné, prečo sa na mieste činu nenašli nijaké odtlačky a prečo polícia urobila obhliadku bytu až štyri dni po jeho vylúpení. Obhajca naznačil, že niekto medzitým mohol stopy zmazať. Rodičia obete sa domnievajú, že manžel nebohej nesie svoj podiel viny na vražde. es;sg;mt Nechajte si posielať ranný prehľad najdôležitejších správ e-mailom